|  |  |  |
| --- | --- | --- |
| Ko je bio Čika Ljuba? | **Република Србија**  **Град Београд**  **ОШ „Љуба Ненадовић“**  **Аце Јоксимовића 25**  **11030 Београд**  **Телефон: 011 /2394 -076**  **Е-пошта** [**osljuba@gmail.com**](mailto:osljuba@gmail.com)  Јун 2026. год. |  |

**ИЗВЕШТАЈ ПРОЈЕКТА ОБОГАЋЕНИ ЈЕДНОСМЕНСКИ РАД,**

**Јун 2025. године**

**ОШ“Љуба Ненадовић“**

**У школској 2024/25. години све планиране радионице су успешно реализоване у складу са пројектом.**  
За сваку радионицу вођен је детаљан дневник рада. Одржана су три састанка тима реализатора. Укупно је пројектом обухваћено **299 ученика**, а у реализацији је учествовало **7 наставника** као реализатори, који су организовали **11 радионица**.

Све радионице су реализоване према плану и у потпуности су оствариле постављене циљеве и задатке.

**Примећена је велика мотивисаност ученика за учешће у активностима, као и ангажовање наставника, који су овим пројектом обогатили свој професионални рад и добили додатну мотивацију за даље педагошко деловање.**

|  |  |
| --- | --- |
| **Активност** | **Сажет опис** |
| Елаборат активности/радионица за школску 2024/2025. године | Елаборат са свим припадајућим плановима, распоредом активности/радионица пројекта у свим разредима. |
| Дневници праћења реализација активности | Самостално осмишљени Дневници праћења реализација активности/радионица |
| Евалуациони листићи | Самостално осмишљени евалуациони листићи за процену исхода остварености, степена задовољства и препорука за даљи рад- служе у                сврху наредне SWOT анализе. |
| Oписи радионица | Уз сваку анкету се обавезно доставља опис радионица да би ученици и родитељи имали увид и смернице чиме ће се ученици бавити, јасније појашњење образовног и васпитног деловања радионица. |
| SWOT анализе за сваку активност/радионицу у оквиру Записника са састанка Стручног тима за обогаћени     једносменски рад | На основу ових анализа где се врши вредновање и самовредновање рада се добија јасна слика где су предности (снаге и могућности) за рад, а где су проблеми (слабости и претње) за одвијање планираних активности/радионица (пресек у даљем планирању анкета заинтересованости за                            наредни Елаборат). |
| Стручни тим за обогаћени  једносменски рад, записници са седница | Целокупна документација у вези записника са седница Тима се налази у школи у штампаној и електронској форми, доступна на увид/ седнице, извештаји, планови, анализе, анкете. |
| Сајт школе | <https://osljubanenadovic.nasaskola.rs/strana/176/Radioniceobogaceni-jednosmenski-rad> |

|  |  |  |
| --- | --- | --- |
| **Ред. број** | **Име и презиме реализатора** | Активност |
| 1. | *Гордана Опалић* | 1.Креативно писање |
| 2.Читалачки клуб |
| 2. | *Марија Терзић* | 1.Уметничка радионица |
| 2. Сликарка радионица „У свету боја“ |
| 3. Вајарска радионица  „У свету облика“ |
| *3* | *Данијела Васиљевић* | 2. Радионица  „ Учити је лако, кад знаш како“ |
| *4* | *Jелена Шапић* | 1.Форум театар –”Вештина комуникације ,, |
| *5* | *Јелена Грујић* | 1. Текстуални задаци без муке (како се чита математика) |
| 3.Радионица Смеха- радионица среће |
| *6* | *Данка Радић* | 1.Пут око света (забавна географија) |
| *7* | *Биљана Милић* | 2.Са децом око света |

**П Р И М Е Р И   Д О Б Р Е   П Р А К С Е**

**О Б О Г А Ћ Е Н О Г Ј Е Д Н О С М Е Н С К О Г Р А Д А**

Реализатори радионица су доставили своје извештај

**ГОРДАНА ОПАЛИЋ**

Примери добре праксе

**Извештај о радионици „ Креативно писање"**

За радионице Креативног писања се у шк. 2024/25. пријавио 21 ученик, а на радионице редовно долазе сви ученици. У оквиру плана рада, ученици похађају малу школу креативног писања и детаљно се упознају са свим етапама писања поетских и прозних дела. На тај начин се оспособљавају да самостално стварају у другом полугодишту, за које је планирано самостално писање на задату тему.

Посетили смо и Међународни сајам књига и разговарали са дечјим писцима Љубивојем Ршумовићем, Урошем Петровићем, Љиљаном Шарац и Ненадом Милкићем, који нас је угостио на свом штанду и са којим су ученици разговарали о његовом нанјновијем наслову, роману Бајка о азбуци. Закључак је био да је неопходно да чувамо ћирилицу као наше национално писму у које је укорењен наш национални и културни идентитет.

Чланови Креативног писања били су у децембру гости Читалачком клубу који је организовао гостовање књижевника Радисава Милића. Ученици су имали прилику да истакнутог књижевника питају о начинима настанка књижевног дела, као и да чују драгоцене савете о књижевности и њеној лепоти.

Ученици су се укључили у неколико поетских конкурса и били похваљени за свој труд. У наставку програма, циљ нам је да се активније укључимо у поетске конкурсе и што више афирмишемо свој рад.

**Извештај о радионици " Читалачки клуб"**

За радионице Читалачког клуба се у шк. 2024/25. пријавио 21 ученик, а на радионице редовно долазе 18 ученика, док 3 ученика долази повремено. У оквиру плана рада ученици су говорили о прочитаним књигама током распуста и представили омиљену књигу и омиљеног писца.

Посетили смо и Међународни сајам књига и разговарали са дечјим писцима Љубивојем Ршумовићем, Урошем Петровићем, Љиљаном Шарац и Ненадом Милкићем, који нас је угостио на свом штанду и са којим су ученици разговарали о његовом нанјновијем наслову, роману Бајка о азбуци. Закључак је био да је неопходно да чувамо ћирилицу као наше национално писму у које је укорењен наш национални и културни идентитет.

У новембру смо читали Ноћну школу, бестселер и тинејџерски хит-роман књижевнице К.Џ. Доерти и разговарали о догађајима у Акедемији Симерија, као и о неприлагођености тинајџера и њиховој жељи да што пре одрасту.

У фебруару су ученици представљали свој омиљени роман и разговарали смо о читалачком укусу и како се он гради.

У децембру је школу, у оквиру традиционалне манифестације Писац у школи, коју је Читалачки клуб покренуо прошле године, посетио књижевник Радисав Милић. У препуној библиотеци смо разговарали о књижевности за децу и колико ју је тешко писати. Гост је одговарао на сва питања заинтересованих ученик и њихових родитеља, као и наставника.

У мају нас је посетила књижевница Милена Секулић Одаловић са којом смо разговарали о њеном најновијем роману за децу Деда Љубина чаробна књижара. Том приликом смо од књижевнице на поклон добили роман за школску библиотеку, а сваки члан клуба је добио од Милене овај роман.

Манифестација Писац у школи је постала позната на читавој општини и сада смо по њој препознатљиви у читавом граду. Захваљујући овој активности клуба, промовишемо читање и важност коју књижевност има у животу свакога од нас. Све чешће су нам гости и ученици других школа, на шта смо посебно поносни.

Све активности ових радионица могуће је пратити на www.nastavnicagordana.blogspot.com

**ИЗВЕШТАЈ МАРИЈА ТЕРЗИЋ**

**Уметничке радионице у школској 2024/2025. години**

У школској 2024/2025. години све радионице Обогаћеног једносменског рада – Уметничка радионица, Сликарска радионица „У свету боја“ и Вајарска радионица „У свету облика“ – успешно су реализоване у потпуности. Као примери добре праксе, истичу се следеће активности:

**1. Изложбе у холу школе**  
Сваког месеца постављане су изложбе које су представљале радове свих радионица. Ове изложбе постале су традиција и важан део школског живота, промовишући креативност и рад наших ученика.

**2. Часопис у електронском и штампном облику**  
Поново је покренут школски часопис у електронској и штампаној верзији, у којем чланови радионица активно учествују. У њему се редовно представљају активности Обогаћеног једносменског рада:

* Издање 1 <https://anyflip.com/kxakp/gcnb/>
* Издање 2 <https://anyflip.com/kxakp/nuws/>
* Издање 3 <https://anyflip.com/kxakp/uvia/>

**3. Сарадња са Музејем Жаркова**  
Организоване су две радионице у сарадњи са музејем:

* Обилазак изложбе „Случај једне собе“ о Браниславу Нушићу уз кустоса.
* Практична радионица на тему „Карикатура“.  
  Ученици су на овај начин упознали живот и рад Бранислава Нушића из нове перспективе.

**4. Учешће млађих разреда**  
Ученици млађих разреда активно су учествовали у радионицама, са великим ентузијазмом. Њихови радови били су изложени у холу, што је допринело повезивању млађих и старијих ученика.

**5. Изложбе у галерији школе**  
У школској галерији организоване су:

* Самостална изложба Андрее Маревски (8/3) у септембру
* Колективна изложба (28. децембар 2024.)
* Самостална изложба Миле Петровић (7/5) – фебруар
* Самостална изложба Милице Крсмановић (7/4) – март

Изложбе су привукле велики број ученика, родитеља и наставника, додатно јачајући сарадњу међу свим учесницима у школском животу.

**6. Мурал у школи**  
Ученици су осликали простор Галерије – столице, столове и зидове – стварајући живописан, креативан амбијент који инспирише све посетиоце.

**7. Оцењивање и награде**  
На конкурсима су освојене значајне награде:

* **Паја Јовановић – категорија 11–14 година:**
  + 2. награда: Милица Крсмановић (ОШ „Љуба Ненадовић“)
  + Награда за креативност: Мила Петровић (ОШ „Љуба Ненадовић“)  
    (Свечана додела била је у Вршцу, 10. децембра 2024.)
* **Међународни фестивал хумора:**
  + 3. место: Игњат Мијатовић (8/4, ОШ „Љуба Ненадовић“)

**8. Презентација активности на интернету**  
Активности радионица могу се пратити на:

* ФБ страници: Likovno Ljuba Nenadović
* Инстаграму: #Likovno Ljuba Nenadović
* Блогу: [likovno.home.blog](https://likovno.home.blog)
* Званичном сајту школе, у оквиру секције Ликовне културе.

**9. Прављење беџева**  
Ученици су кроз радионице учили технику израде беџева, развијајући вештине дизајнирања и креативног изражавања на малом формату.

**10. Уређење ентеријера Галерије**  
Током другог полугодишта, ученици су осликавали зидове и украшавали намештај у Галерији. Простор је тиме добио нови, подстицајни изглед и сада служи искључиво активностима Обогаћеног једносменског рада.

**11. Шаре и арабеске земаља арапског света“,**

**1. април 2025.** – У галерији Основне школе „Љуба Ненадовић“ одржана је креативна радионица под називом „Шаре и арабеске земаља арапског света“, у сарадњи са Арапским културним центром у Београду, ОШ „Ђорђе Крстић“ и ОШ „Љуба Ненадовић“. Радионица је реализована у оквиру програма сарадње локалне заједнице, школа Чукарице, радионица Пут око света и Уметничких радионица.

**Закључак:**  
Све активности уметничких радионица у школској 2024/2025. години значајно су допринеле обогаћивању културне и креативне атмосфере школе, промовишући вредности тимског рада, креативности и неговања уметничког духа.

**ДАНКА РАДИЋ**

Примери добре праксе

**Све радионице су реализоване према предвиђеном плану, а посебно се истичу радионице које су организоване у сарадњи са међународним организацијама, другим школама и удружењима**.

Ученици наше школе су у оквиру радионице „Пут око света“ имали прилику да се друже са младим студентима и професорима из Арапског културног центра. Предавање и дружење одржани су у Дому омладине. Организатори ових дивних активности били су наши домаћини из Арапског културног центра: Миљана, Бранкица и Бојан, који су нам увек приређивали незаборавне тренутке.

Током радионице, разговарали смо са нама већ добро познатим Мухамедом, званим Шика, из Египта, као и са Ритом, студенткињом медицине из Сирије, и Алијем, доктором наука и професором на Факултету Сингидунум у Београду.  
На овај начин ученици су упознали различите културе и стекли нове пријатеље, што је за све било драгоцено и инспиративно искуство.

У наставку радионице, ученици су истраживали државе које желе да посете. Цртали су контуре изабраних држава, уцртавали градове и знаменитости које би волели да обиђу, осмишљавали квизове о тим земљама или доносили друштвене игре инспирисане њиховом културом и традицијом. Атмосфера је била испуњена радозналошћу и креативношћу, а свака радионица је документована фотографијама. Ученици су били толико одушевљени да су често желели да наставе рад и након предвиђеног времена.

У оквиру теме **„Традиционални обичаји у Србији и суседним државама“**, ученици су кроз игру и дружење истраживали обичаје нашег народа. Посебан акценат стављен је на српску славу – свако је поделио како се слава прославља у његовој породици, а затим су заједнички приказивали те обичаје. Размена искустава допринела је бољем разумевању и поштовању породичних традиција.

Једна од најузбудљивијих активности било је замишљено „путовање на другу планету“. Све је почињало читањем занимљивих чињеница о изабраној планети, након чега су ученици од хамера креирали своје свемирске бродове, спремне за фантастично путовање. Њихова машта и ентузијазам често су подсећали на дечију радост, подсећајући и наставнике на лепоту креативне игре.

**Шаре и арабеске земаља арапског света**

**1. април 2025.** – У галерији Основне школе „Љуба Ненадовић“ одржана је креативна радионица под називом **„Шаре и арабеске земаља арапског света“**, у сарадњи са Арапским културним центром у Београду, ОШ „Ђорђе Крстић“ и ОШ „Љуба Ненадовић“.

Радионица је била подељена у три сегмента:

* упознавање са географским појмовима арапског света и њиховом уметношћу;
* израда традиционалних орнамената инспирисаних арапском културом;
* осликавање мајица мотивима арапске калиграфије и геометријских шара.

У препуној галерији школе, ученици су имали прилику да истражују богатство арапске културе кроз уметност и практичан рад. Креативна атмосфера и инспиративни задаци омогућили су им да развију нове вештине и прошире своја знања.

Сарадња са Арапским културним центром наставиће се кроз будуће пројекте, а ова радионица представља само један од корака ка бољем разумевању и повезивању различитих култура.

**Ментори радионице:**

* Данака Радић
* Јелена Шевић Веселиновић
* Миљана Шурлан
* Марија Терзић

ЈЕЛЕНА ГРУЈИЋ

**Извештај о раду математичке радионице „Тектуални задаци без муке“ за 2025/2026. школску годину**

У току ове школске године радионица се одвијала по плану, тако да је у септембру фокус био на читању задатака и математичким мозгалицама, у октобру на логичким задацима и геометрији, у новембру на комбинаторним задацима, а у децембру на текстуалним задацима са математичких такмичења. Тема месеца јануара била је повезивање математике и физике кроз текстуалне задатке који укључују формуле за брзину, време и растојање.Ученике су додатно ангажовали логички задаци са више корака.У фебруару ученици су решавали текстуалне задатке у којима се јављају појмови дела и целине.Упознали су се са практичном применом разломака и процената у реалном животу.Током марта акценат је био на решавању текстуалних задатака са једном, две или више непознатих.Ученици су учили како да сами постављају и решавају једначине из текста.Април је био месец геометрије. У мају и јуну су ученици решавали задатке са тестова знања (у формату припреме за контролне/тестове) уз посебан изазазов да пронађу **најкраће и најелегантније решење**, чиме се развија способност селекције података и критичког размишљања.

Кроз све радионице рађене су вежбе за концентрацију и флексибилан фокус и самосталном састављању задатака, што се деци највише допало. Новина за децу био је и неформалан приступ математици и дружење у оквиру радионице. Присуство на радионицама рефлектовало се на њихов успех и приступ обавезном школском градиву. За разлику од прошле године, ове године на радионицу долази више деце која имају потешкоћа у савладавању одређеног градива или желе да провере своје знање из одређених области, а такође се припреме за предстојеће припреме знања у опуштеној атмосфери и отвореној комуникацији и са настваником и са осталим присутним ученицима.

Потешкоће- највећа потешкоћа у вођењу радионице била је да се сви ученици подједнако ангажују пошто је узраст ученика и њихово знање математике неуједначено, а самим тим и познавање математике различито. Али то смо успели да превазиђемо на основу прошлогодишњег искуства са радом у две или три групе, а решавајући логичке задатке заједно.Такође је, на иницијативу ученика уведен обичај да ученици старијих разреда помажу млађима, а, такође и ученици који су боље савладали градиво помажу слабијим ђацима. То раде самоиницијативно и са задовољством.

Примери добре праксе

Учешће на радионици опушта децу и буди им машту и креативност. Математику почињу да доживљавају на другачији начин, кроз игру и забаву. Научили су да им решавање математичких проблема представља посебно задовољство и интересовање. Постигли су и бољи успех у школи из овог предмета, а и суштинско разумевање математике.

Изложба радова ученика која представља радионицу Текстуални задаци без муке, била је постављена приликом прославе Дана школе и заинтригирала и ученике млађих разреда.

Деца су ове године дошла на идеју да се наша радионица представи на још један начин, кроз сарадњу са новинарском секцијом наше школе и школским часописом у ком би се издвојио један „математички кутак“ у ком би се објавливали задаци и мозгалице које су учесници радионице саставили. Из техничких разлога, спреман материјал ће сачекати наредну школску годину те ће се учесницима испунити жеља да њихова постигнућа из математике и креативност у решавању задатака буду видљива већем броју људи.

Најлепше постигнуће ове године је остварено у томе да је код одређене деце нестао страх од математике и почела су радо да посећују радионице уживајући у комуникацији са осталим учесницима и опуштеној креативној атмосфери у којој се одвија радионица.

**РЕЗУЛТАТИ И ЗАПАЖАЊА**

* Ученици су значајно унапредили способност анализе текста и проналажења решења.
* Смањен је страх од сложених и дугих задатака, посебно код ученика са нижим нивоом самопоуздања.
* Рад у групама подстакао је сарадњу и логичко размишљање.

**ЗАКЉУЧАК**

Радионица „Текстуални задаци без муке“ испунила је свој циљ и пружила подршку ученицима у развоју функционалног математичког мишљења. Кроз континуирани рад, прогресивно увођење садржаја и поверење у групи, деца су оснажена у приступу математичким проблемима.

**ИЗВЕШТАЈ О РАДУ РАДИОНИЦЕ СМЕХА**

Ове школске 2024/25. године по први пут је у нашој школи реализована Радионица смеха. Реализована је једном у две недеље у трајању од сат времена у складу са планом (то јест 30 минута недељно). Циљ радионице био је да се деци пружи прилика да кроз игру, покрет и смех развијају емоционалну стабилност, свест о телу, концентрацију и унутрашњи мир. Радионица је комбиновала технике смејања, игре смеха и традиционалне кинеске вежбе (чигонг и тајчи) како би се подстакло целокупно психофизичко благостање деце. Могло би се рећи да је у потпуности оправдала сва очекивања, јер су са сваке радионице деца излазила срећна и растерећена.

Радионица је реализована кроз низ интерактивних сесија прилагођених узрасту и могућностима деце. Рад је био организован у отвореном и подстицајном окружењу, кроз игру, покрет и групну динамику.

**Кључне активности биле су** вођене вежбе смејања у комбинацији са ритмичким дисањем, игром и телесним покретом. Деца су учила како се смејање може користити као алат за побољшање расположења и ослобађање од напетости. На свакој радионици у уводном делу рађене су **Чигонг вежбе** – једноставне и лагане вежбе усмерене на правилно дисање, осећај у телу, стабилност и проток енергије и **Тајчи покрети** – основни покрети у успореном ритму, кроз причу и игру, са циљем унапређења равнотеже и концентрације.А неретко су се радионице завршавале кроз и**гре поверења и релаксације** – вођене вежбе за опуштање, визуелизацију и повезивање са собом и другима.

**Примери добре праксе**

Деца су са радошћу учествовала у свим активностима и показала висок ниво ангажовања и маштовитости приликом игрица смеха и са нестрпљењем ишчекивала сваку наредну радионицу и нове игре.

У оквиру радионице у сарадњи са новинарском секцијом организован је сусрет са филмском редитељком Миленом Грујић и приказан њен документарни филм снимљен у Кини, што је додатно заинтересовало ученике за далекоисточне културе.

У радионицу су, сем ученика били укључени и поједини наставници што је резултирало бољим међусобним упознавањем, зближавањем и изградњом поверења.

Током времене уочено је побољшање у способности фокусирања, као и у међусобној комуникацији и сарадњи.

Све већи број деце је током трајања програма показивао интересовање за дубље разумевање тела, дисања и унутрашњег мира.Радионица је позитивно утицала на опште расположење групе, а деца су често истицала да се после активности осећају „смиреније и веселије“.

**ЗАКЉУЧАК**

Радионица Смеха представља успешан модел психофизичке подршке деци кроз алтернативне, али доказано делотворне методе као што су вежбе јоге смеха, чигонг и тајчи. Њихова примена у раду са децом доприноси не само бољем психичком и физичком здрављу, већ и развоју социјалних вештина и емоционалне интелигенције. Вишеструко је користан континуитет оваквих радионица у васпитно-образовном систему.

**ДанијелаВасиљевић**

**Извештај о радионици „Учити је лако ако знаш како“**  
  
Радионица „Учити је лако ако знаш како“ успешно је реализована током текуће школске године. Програм радионице био је осмишљен тако да ученицима понуди практичне технике учења и стратегије које могу применити у свакодневном раду, чиме се директно унапређује њихова ефикасност у савладавању школског градива.  
  
Прихватање и примена нових техника  
Ученици су са великим интересовањем приступили раду на радионици и активно учествовали у свим задацима. У оквиру програма, ученици су учили о техникама попут:  
  
-прављења мислених мапа,  
-организовања времена и обавеза,  
-меморијских стратегија,  
-техника брзог читања,  
-методе учења кроз игру.

Нове методе учења прихваћене су са одушевљењем, а многи ученици су их одмах почели примењивати у свом раду. Ученици су изразили задовољство јер су успели да унапреде своје способности организовања и обраде информација, што је резултирало бољим успехом и мањим нивоом стреса приликом припреме за тестове и писмене задатке.  
  
Овај вид подршке ученицима показао се као изузетно важан. Радионица је била не само образовна, већ и мотивациона, јер је многим ученицима помогла да стекну самопоуздање у својим способностима. Наставници су такође приметили позитивне промене у приступу учењу и повећану заинтересованост за школске активности.  
  
Закључак  
Радионица „Учити је лако ако знаш како“ остварила је све планиране циљеве. Ученици су усвојили нове вештине и успешно их интегрисали у свој рад, чиме је значајно подржан њихов образовни развој. Ова активност је потврдила важност систематске подршке у савладавању школских изазова и представља модел који ће се наставити и у наредним школским годинама.

**БИЉАНА МИЛИЋ**

**Примери добре праксе ОЈР Радионица**

Извештај о раду радионице "Са децом око света"

Радионица "Са децом око света" замишљена је као едукативно - креативни програм намењен деци узраста од 1. до 4.разреда. Циљ радионице је да се кроз игру, уметност и истраживање приближе различите светске културе, подстакне знатижеља и развије  поштовање према различитостима.

Активности су биле осмишљене тако да обухвате различите области - језик, уметност, музику, плес, географију и обичаје.

**Кључне активности подразумевале су :**

\*Сазнавање занимљивости о другим културама - деца су кроз разговор и слике учила о начину живота у Аустрији,  Италији, Румунији, Немачкој, Кини, Египту и другим земљама.

•Такође, уз карте  "Знаменитости света", квиз "Пут око света" и занимљиву географију "Главни градови света", деца су на лак и забаван начин обогатила своје знање.

\*Решавање анаграма  - уз игру са словима, деца су учила називе земаља, главних градова,  традиционалних јела  и предмета  карактеристичних за поједине културе.

\*Креативне радионице су  обухватале:  цртање застава, прављење накита од шупље тестенине, инспирисаних афричком културом, мозаике и израду вулкана од пластелина приликом упознавања са земљама Јужне Америке, али и Италије.

\*Учење нових речи на различитим језицима - поздрави, бројеви и неке фразе  на језицима као што су румунски, италијански, немачки, шпански, француски, руски, кинески,...

\*Посматрање и анализа фотографија - приказ пејзажа, градова, архитектуре, флоре и фауне земаља које су се "обилазиле".

\*Плесне и музичке активности - учење основних корака валцера уз причу о Бечу и Аустрији

•упознавање са

Швајцарском традицијом кроз јодловање

•слушање традиционалне музике.

Кроз комбинацију учења, игре и уметничког изражавања, учесници су показали интересовање за разлике и сличности у културама.

На завршном дружењу организована је мала изложба радова уз кратка подсећања на најзанимљивије чињенице о појединим државама.

Радионица "Са децом око света" успешно је остварила свој циљ - да код деце подстакне знатижељу, креативност и осећај поштовања према различитим културама. Кроз занимљиве, разноврсне и прилагођене активности, деца су развијала своје знање, моторику, језичке и уметничке вештине, као и међусобну сарадњу и емпатију.

Извештај припремила Биљана Милић

**JEЛЕНА ШАПИЋ**

**Примери добре праксе ОЈР Радионица** Форум театар –”Вештина комуникације ,,

У овој години једносмнском раду прикључила се и нова радионица Форум театар ,,Вештина комуникације,, која је реализовала више активности у циљу популаризације вештине говорништва . Ученици су врло радознало се прикључили Форум театру желећи да сазнају пре свега шта представља ова радионица .

Ученици су кроз нашу радионицу пре свега сазнали- како да избегну грешке у комуникацији ,како да науче да саслушају једни друге.

Како да превазиђу неспоразуме ,како да не реагују на задиркивање и то све кроз практичне примере,најпре дискутујући о одређеној теми тако што би се поделили на две групе ,они који су ЗА и Против и на тај начин након саке радионице имали би закључке о конкретној теми.

Суштина наше радионице је пре свега чињеница да су ученици увежбавали да искажу своје мишљење,да науче да без тога да угрозе другога науче да аргументовано говоре ,негујући лепу комуникацију ,вежбајући да се ослободе треме ,и разних других блокада које иначе постоје у вршњачкој комуникацији.

Методом Форум театра посебно смо развили саосећање једни према другима и разумевање позиције насилника и жртве,као и различитих могућности у решавању насилних ситуација. Кроз рад школског Форум театра ученицима је указано на правила која треба да се поштују у току конверзације.Усвајањем модела и техника за ненасилно решавање сукоба ,учење техника којима се може превазићи нервоза и напад панике било које врсте. Неговање атмосфере сарадње и толеранције,уважавања и конструктивне комуникације у којој се нетолерише насиље

Развијање социоемоционалне компетенције код ученика (свест о себи, свест о другима, саморегулација, одговорно доношење одлука...) Јачање самопоуздања и самопоштовања и ослобађање од осећаја зависности и беспомоћности . Ученици су на свакој радионици увежбали кроз практичне примере и вежбе ,уз допуну презентација и конкретних примера из праксе.

У току новембра месеца смо посебну пажњу посветили томе да научимо да се лепо изражавамо ,како да задржимо пажњу саговорника али да помало научимо и како да преговарамо и да искажемо своје мишљење.

На крају првог полугодишта 12.12.2024.имали смо госта предавача психолога Анђелу Николић која је пре свега бивша ученица наше школе што је додатно изазвало позотиван став деце она је говорила о важности самопоуздања и како да се ојача да би живот био лакши,али и шта конкретно треба да урадимо са самопоуздањем да би нам било од користи. Предавању су присуствовали и поједини наставници из других радионица као и представници Ученичког парламента све у циљу промовисања добрих вредности.

-У току другог полугодишта покушали смо да још више надоградимо нашу радионицу кроз конректне примере ,учили смо да саопштимо лоше вести а да притом не повредимо осећања друге стране,ученици су имали задатак да у паровима провежбају задатак.

Ученици су истакли да им је навећи проблем представља ,,нервоза“ коју осећају док разговарају са другима ,покушали смо сваке недеље да одвојимо време и научимо како да контролишемо своја осећања.

-У више наврата учили смо кроз вежбе ненасилну комуникацију ,из свакодневних примера увидели смо да то је свакако један од највећих проблема неспособност контролисања осећања и начин саопштавања својих мисли.

-Током месеца априла и маја увежбавали смо како да се добро представимо ,да лоше навике које имамо у свакодневном говору исправимо и избацимо непотребне формулације како би што једноставније савладали препреке и на једноставан начин разговарали са саговорником а да притом никако не повредимо .

-На завршном часу смо имали колективну вежбу ,, *Обратите пажњу како причате* „

Где су ученици припремили у паровима вежбу и представили све начине ненасилне комуникације ,било је изузетних примера што само потврђује да су ученици добро разумели и увежбали колико је значајно правилно комуницирати и како на тај начин можемо постићи бољи резултат у међуљудским односима,пре свега олакшати свакодневну комуникацију .

Радионицу је посећивало од 15-20 ученика број је варирао у зависности од ученичких обавеза,али закључак је да су ученици радо присуствовали Форум театру ,жељни да искажу проблеме који их муче,жељни разговора и на крају да их неко саслуша.

Сигурни смо да ће радионица у наредном периоду осмишљавати много више гостовања и трибина то је оно што би ученицима значило ,али једно је сигурно да Форум театар изузетно прија ученицама и да нам је свима радионица значила и помогла да побољшамо комуникацију.

Наставница Јелена Шапић